Държавен вестник, бр. 101, 2023 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  101
Член 14 
Страните насърчават обмена на преподава-
тели от висши училища, учени и изследователи 
от научни организации за запознаване с опита 
и постиженията на научните и образователните 
институции в областта на висшето образование 
и науката, както и участието им в съвмест-
ни научни проекти. Подробните условия за 
обмена се определят от съответните висши 
училища и научни институти в рамките на 
тяхната автономия.
Член 15 
С цел развитие и разширяване на научното 
и научно-техническото сътрудничество съот-
ветните структури на страните разработват 
програма с цел подкрепата на съвместни 
проекти. От страна на Република България 
дейностите се координират от Министерството 
на образованието и науката, а от страна на 
Република Армения дейностите се координи-
рат от Научния комитет на Министерството 
на образованието, науката, културата и спорта 
на Република Армения. 
С цел укрепване и по-нататъшно развитие 
на двустранното сътрудничество българската 
страна в качеството є на държава – членка 
на Програмата на ЕС за научни изследвания 
и иновации „Хоризонт Европа“, и арменската 
страна в качеството є на асоциирана страна 
по същата програма се съгласяват да проучват 
възможностите на Програмата на ЕС за научни 
изследвания и иновации „Хоризонт Европа“ и 
да осъществяват механизми за разработване 
на съвместни кандидатури. 
Член 16 
Страните поощряват взаимното участие в 
международни състезания и други подобни 
прояви. 
Член 17 
Страните насърчават публикациите на 
съвместни проучвания и изследвания в об-
разователни и научни списания, както и 
провеждането на съвместни конференции. 
Член 18 
Страните организират ежегодно размяна 
на делегации от експерти с цел укрепване 
на връзките, обмяна на опит и развитие на 
сътрудничеството при съобразяване с финан-
совите възможности на двете страни. 
Член 19 
Децата на членове на съответните диплома-
тически и консулски представителства може да 
учат в държавни средни или висши училища 
на другата страна за периода на мандата на 
техните родители без заплащането на такси 
за обучение, с изключение на специалностите 
в областите на висше образование „Здраве­
опазване и спорт“ и „Изкуства“. 
Студентите могат да се обучават за при-
добиване на образователно-квалификационна 
степен „бакалавър“ или „магистър“. Прие-
мащата страна не изплаща стипендия и не 
осигурява общежитие.
Член 20
Приемащата страна освобождава граждани-
те на другата страна от заплащане на такси за 
пребиваването им или за продължаване срока 
на пребиваване, когато същите са свързани с 
изпълнението на тази програма.
Член 21
Страните могат да изменят и допълват тази 
програма по взаимно съгласие чрез подпис-
ване на отделни протоколи, неразделна част 
от настоящата програма, които ще влязат в 
сила от датата на подписването им. 
Настоящата програма не изключва други 
форми на сътрудничество и инициативи, които 
могат да бъдат договорени допълнително по 
дипломатически път. 
Член 22
Всички спорове, възникнали между страни-
те във връзка с тълкуването или прилагането 
на настоящата програма, се решават чрез 
преговори и консултации. 
Член 23 
Настоящата програма влиза в сила от 
датата на нейното подписване и ще остане в 
сила до 31 декември 2027 г. Прекратяването 
на действието на настоящата програма няма 
да засегне реализирането на проекти, които 
са били инициирани в рамките на настоящата 
програма, но не са били окончателно реали-
зирани към момента на прекратяването є.
Настоящата програма отменя Програмата 
между правителството на Република България 
и правителството на Република Армения за 
сътрудничество в областта на образованието и 
науката за периода 2018 – 2022 г., като изпъл-
нението на текущи съвместни инициативи и 
образователни дейности следва да продължи 
до тяхното приключване. 
Подписана на 23.11.2023 г. в гр. София в два 
оригинални екземпляра на български, армен-
ски и английски език, като всички текстове 
имат еднаква юридическа сила. В случай на 
възникване на противоречия при тълкуването 
на условията по време на изпълнението на 
програмата английският текст на програмата 
ще бъде определящ.
За правителството	
За правителството
на Република	
на Република Армения:
България:	
Н. Пр. Армен Едигарян,
Галин Цоков,	
извънреден и пълномощен
министър на 	
посланик на Република
образованието 	
Армения в Република
и науката	
България
8490